CELEX: 22012D0134
Language: fi
Date: 2012-07-13 00:00:00
Title: ETA:n sekakomitean päätös N:o 134/2012, annettu 13 päivänä heinäkuuta 2012 , ETA-sopimuksen liitteen XIII (Liikenne) muuttamisesta

8.11.2012   
            
            
               FI
            
            
               Euroopan unionin virallinen lehti
            
            
               L 309/15
            
         ETA:n SEKAKOMITEAN PÄÄTÖS
   N:o 134/2012,
   annettu 13 päivänä heinäkuuta 2012,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 15 päivänä kesäkuuta 2012 annetulla ETA:n sekakomitean päätöksellä N:o 113/2012 (1).
            
         
               (2)
            
            
               Ilmailun turvaamisen alalla suoritettavissa komission tarkastuksissa noudatettavista menettelyistä 26 päivänä tammikuuta 2010 annettu komission asetus (EU) N:o 72/2010 (2) otettiin osaksi sopimusta ETA:n sekakomitean päätöksellä N:o 75/2010 (3).
            
         
               (3)
            
            
               Asetuksen (EU) N:o 72/2010 yhtenäisen soveltamisen varmistamiseksi koko Euroopan talousalueella liite XIII olisi muutettava komission ja EFTAn valvontaviranomaisen välisen yhteistyön helpottamiseksi,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan sopimuksen liitteessä XIII oleva 66hc kohta (komission asetus (EU) N:o 72/2010) seuraavasti:
   
               1)
            
            
               Numeroidaan voimassa oleva mukautus mukautukseksi a.
            
         
               2)
            
            
               Lisätään seuraava mukautus mukautuksen a jälkeen:
               
                           ”b)
                        
                        
                           Lisätään 6 artiklan 2 kohtaan seuraava:
                           ’Komissio voi pyytää EFTAn jäsenvaltioiden luetteloimia kansallisia auditoijia osallistumaan tarkastuksiinsa, ja EFTAn valvontaviranomainen voi pyytää Euroopan unionin jäsenvaltioiden luetteloimia kansallisia auditoijia osallistumaan tarkastuksiinsa.
                           Komissio ja EFTAn valvontaviranomainen voivat pyytää toisiaan osallistumaan tarkastuksiinsa tarkkailijana.’ ”
                        
                     
         2 artikla
   Tämä päätös tulee voimaan 14 päivänä heinäkuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 13 päivänä heinäkuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 270, 4.10.2012, s. 37.
   
      (2)  EUVL L 23, 27.1.2010, s. 1.
   
      (3)  EUVL L 244, 16.9.2010, s. 32.
   
      (4)  Valtiosäännön asettamista vaatimuksista ei ole ilmoitettu.